Diari Oficial de la Generalitat Valenciana


Sumari del DOGV 5708, del 21-02-2008 (2008/1912)

RESOLUCIÓ de 18 de gener de 2008, de la Conselleria de Medi Ambient, Aigua, Urbanisme i Habitatge, sobre la declaració d'àrea de rehabilitació del barri de les Roques de Dénia (Alacant). Expedient número 03/0002/2007/063.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5708

Data del DOGV
:   21-02-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/1912


Data del document
:   18-01-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Dénia
    * pla d'urbanisme
    * renovació urbana
    * ajuda a la construcció
    * patrimoni arquitectònic
    * administració local
    * protecció del patrimoni

RESOLUCIÓ de 18 de gener de 2008, de la Conselleria de Medi Ambient, Aigua, Urbanisme i Habitatge, sobre la declaració d'àrea de rehabilitació del barri de les Roques de Dénia (Alacant). Expedient número 03/0002/2007/063. [2008/1912]
Antecedents de fet
Primer. L'Ajuntament de Dénia ha sol·licitat la declaració d'àrea de rehabilitació el barri de les Roques de la localitat.
Segon. El barri de les Roques constitueix el sector nord del raval conegut com Raval de Terra, en l'àmbit delimitat per l'antiga muralla, el puig del castell i el carrer Loreto (eix vertebrador que dividia el raval en dues meitats i unia l'antic port amb les ciutats de Gandia i València).
El barri de les Roques presenta elements d'indubtable interés, urbanístic, arquitectònic i patrimonial com també social i etnològic.
El traçat viari del barri, sobretot en la part interior vinculada a la falda del puig del castell, presenta un gran interés urbanístic ja que constitueix un exemple de traçat viari preindustrial pràcticament intacte.
L'àmbit del barri és l'entorn urbà delimitat pels carrers:
- Vessant sud-oest del castell
- Carrer Ronda de les Muralles
- Avinguda de València
- Carrer de Loreto
- Plaça de la Constitució
- Carrer Costera de la Mare Empar
- Carrer de l'Hospital
Tercer. La superfície de l'àrea és de 72.897m², superfície que representa el 15% del centre històric del municipi i el 8% de l'àmbit del Pla especial de protecció i conservació del centre històric de Dénia que comprén a més el seu entorn immediat.
El barri té 1.268 habitants dels 33.342 que té el municipi. Aquesta quantitat representa menys d'un 4% de la població del municipi.
Quart. L'àrea que es vol declarar disposa de Pla especial de protecció del patrimoni historicoartístic aprovat en 1983.
En aquest s'estableixen ordenances específiques de protecció de les característiques originals dels edificis de l'àrea que es vol declarar.
Cinqué. El 18 de gener de 2008 el Servei de Rehabilitació de la Direcció General d'Habitatge i Projectes Urbans emet una proposta de declaració d'àrea de rehabilitació on es conclou que es reuneixen els requisits especificats en el Decret 81/2006 per a declarar l'àrea de rehabilitació.
D'acord amb el que estableix l'article 14 del Decret 81/2006, de 9 de juny, del Consell, de desenvolupament de les mesures i ajudes financeres a la rehabilitació d'edificis i habitatges a la Comunitat Valenciana, resolc:
Primer
Declarar àrea de rehabilitació el barri de les Roques de Dénia, la delimitació del qual es fixa en plànol adjunt.
Segon
Considerar d'aplicació les ajudes establides pels articles 65, 66 i 67 del Decret 81/2006, de 9 de juny, del Consell, per a les actuacions protegides que s'efectuen a l'esmentat àmbit.
Tercer
Es recomana, conforme a l'article 544.2.b i c del Decret 67/2006, Reglament d'ordenació i gestió territorial i urbanística, l'obligació d'assignar preferentment els ingressos dineraris del patrimoni de sòl al finançament de programes de rehabilitació i ajudes a la rehabilitació.
Quart
De conformitat amb la disposició addicional huitena del Decret 81/2006, de 9 de juny, i l'Ordre 15 de novembre de 2004, de la conselleria de Territori i Habitatge, després de la qualificació provisional de l'actuació de rehabilitació s'instal·larà un cartell informatiu, segons el model facilitat per aquesta conselleria.
Contra aquesta resolució, que esgota la via administrativa, es podrà interposar recurs contenciós administratiu, davant del Jutjat Contenciós Administratiu de València, en el termini de dos mesos comptadors des de l'endemà de la notificació d'aquesta, segons el que disposen els arts. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.
Tot això, sense perjudici que puga exercir qualsevol altre recurs que considere oportú.
València, 18 de gener de 2008.- La directora general d'Habitatge i Projectes Urbans: María Jesús Rodríguez Ortiz.